హాలీ బెర్రీ
బెర్రీ పుట్టుకతో మరియా హాలీ బెర్రీ, అయినప్పటికీ 1971 లో చట్టబద్ధంగా ఆమె పేరు హాలీ మరియా బెర్రీగా మార్చబడింది. బెర్రీ తల్లిదండ్రులు ఆమె మధ్య పేరును ఆమె జన్మస్థలమైన క్లీవ్ ల్యాండ్, ఒహయోలో అప్పట్లో స్థానిక ఆనవాలుగా ఉన్న హాలేస్ డిపార్ట్మెంట్ స్టోర్ నుండి ఎంపికచేశారు. కాకేసియన్ అయిన ఆమె తల్లి, జుడిత్ ఆన్ (నే హాకిన్స్), మానసిక రోగులకు చికిత్స చేసే ఒక నర్సు. ఆమె తండ్రి, జేరోమ్ జెస్సే బెర్రీ, ఆమె తల్లి పనిచేసే మానసిక రోగుల వార్డు లోనే పనిచేసే ఒక ఆఫ్రికన్ అమెరికన్ ఆసుపత్రి పరిచారకుడు; ఆ తర్వాత అతను బస్సు డ్రైవర్ అయ్యాడు. బెర్రీ అమ్మమ్మ, నెల్లీ డికెన్, ఇంగ్లాండ్ లోని సాలె, డెర్బిషైర్లో జన్మించగా, ఆమె తాత (అమ్మకు నాన్న), ఎర్ల్ ఎల్స్వర్త్ హాకిన్స్, ఒహియోలో జన్మించాడు. బెర్రీకి నాలుగు సంవత్సరాల వయసప్పుడు ఆమె తల్లిదండ్రులు విడాకులు తీసుకున్నారు; ఆమె మరియు ఆమె అక్క హీడీ ఆమె తల్లి దగ్గరే పెరిగారు. చిన్నతనం నుండే తను తన తండ్రికి దూరమైందని నివేదికల ప్రచురణలలో బెర్రీ పేర్కొంది, 1992 లో ఆమె ఈవిధంగా పేర్కొంది, "అప్పటినుండి అతని గురించి నాకు ఏమీ తెలియదు [అతను వెళ్ళిపోయినప్పటినుండి] . అతను బ్రతికుండక పోవచ్చు."
ఇంగ్లాండ్ రాజు హెన్రీ VIII
ఎలిజబెత్ "బెస్సీ" బ్లౌంట్ మరియు హెన్రీల అక్రమ సంతానం, హెన్రీ ఫిట్జ్‌రాయ్. ఈ యువ బాలుడు 1525లో రిచ్‌మండ్ ప్రభువుగా పట్టాభిషక్తుడయ్యాడు. అతన్ని చట్టబద్ధమైన కుమారుడిగా చేసే దిశగా ఇది తొలి అడుగని కొందరు అభిప్రాయపడ్డారు. 1533లో అన్నే బోలిన్ మొదటి మామ కూతురు మేరీ హోవర్డ్‌ను ఫిట్జ్‌రాయ్ పెళ్ళి చేసుకున్నాడు. అయితే మూడేళ్లు గడిచాక ఎలాంటి సంతానం లేకుండా అతను మరణించాడు. 1536లో ఫిట్జ్‌రాయ్ మరణించే సమయానికి పార్లమెంటు రెండో వారసత్వ చట్టాన్ని ఆమోదిస్తోంది. ఆ చట్టం హెన్రీ అక్రమ కుమారుడు రాజుగా అవతరించే అవకాశం కల్పిస్తుంది.